CELEX: 32020D0113
Language: hr
Date: 2020-01-23 00:00:00
Title: Provedbena Odluka Komisije (EU) 2020/113 оd 23. siječnja 2020. o izmjeni Odluke 2009/11/EZ o odobrenju metoda razvrstavanja svinjskih trupova u Španjolskoj (priopćeno pod brojem dokumenta C(2020) 232) (Vjerodostojan je samo tekst na španjolskom jeziku)

27.1.2020   
               
               
                  HR
               
               
                  Službeni list Europske unije
               
               
                  L 21/16
               
            
         PROVEDBENA ODLUKA KOMISIJE (EU) 2020/113
         оd 23. siječnja 2020.
         o izmjeni Odluke 2009/11/EZ o odobrenju metoda razvrstavanja svinjskih trupova u Španjolskoj
         
            
               (priopćeno pod brojem dokumenta C(2020) 232)
            
         
         (Vjerodostojan je samo tekst na španjolskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 20. točke (p) i (t),
         budući da:
         
                     (1)
                  
                  
                     U odjeljku B.IV. točki 1. Priloga IV. Uredbi (EU) br. 1308/2013 predviđeno je da se pri klasiranju svinjskih trupova udio mišićnog tkiva ocjenjuje metodama razvrstavanja koje odobri Komisija te da se mogu odobriti samo metode ocjenjivanja koje su statistički dokazane i koje se temelje na fizičkom mjerenju jednog ili više anatomskih dijelova trupa svinje. Da bi se metoda razvrstavanja mogla odobriti, njome se ne smije premašiti najveća dopuštena statistička pogreška pri ocjenjivanju. Ta je statistička pogreška definirana u dijelu A Priloga V. Delegiranoj uredbi Komisije (EU) 2017/1182 (2).
                  
               
                     (2)
                  
                  
                     Odlukom Komisije 2009/11/EZ (3) u Španjolskoj je odobrena upotreba devet metoda razvrstavanja svinjskih trupova.
                  
               
                     (3)
                  
                  
                     Izmjene uređaja ili metoda razvrstavanja ne bi smjele biti dopuštene ako nisu izričito odobrene provedbenom odlukom Komisije.
                  
               
                     (4)
                  
                  
                     Španjolska je zatražila da Komisija ukloni odobrenje metode „Ultrafom 300” s popisa odobrenih metoda razvrstavanja svinjskih trupova na njezinu državnom području jer ta metoda ondje više nije u upotrebi.
                  
               
                     (5)
                  
                  
                     Španjolska je od Komisije zatražila odobrenje jedne nove metode i ažuriranje formula triju metoda razvrstavanja svinjskih trupova na svojem državnom području te je dostavila detaljan opis postupka disekcije, naznačujući načela na kojima se temelje te metode, rezultate postupka disekcije i jednadžbe upotrijebljene za procjenu postotka mišićnog tkiva u protokolu predviđenom u članku 11. stavku 3. Delegirane uredbe (EU) 2017/1182.
                  
               
                     (6)
                  
                  
                     Razmatranjem tog zahtjeva ustanovljeno je da su uvjeti za odobrenje tih metoda razvrstavanja ispunjeni. Stoga je potrebno odobriti te metode razvrstavanja u Španjolskoj.
                  
               
                     (7)
                  
                  
                     Odluku 2009/11/EZ trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene ovom Odlukom u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU ODLUKU:
         
            Članak 1.
            Odluka 2009/11/EZ mijenja se kako slijedi:
            
                        1.
                     
                     
                        članak 1. mijenja se kako slijedi:
                        
                                    (a)
                                 
                                 
                                    prvi stavak mijenja se kako slijedi:
                                    
                                                i.
                                             
                                             
                                                točka (c) briše se;
                                             
                                          
                                                ii.
                                             
                                             
                                                točka (i) zamjenjuje se sljedećim:
                                                
                                                            „(i)
                                                         
                                                         
                                                            uređaj „gmSCAN” i s njim povezane metode ocjenjivanja kako je opisano u dijelu 9. Priloga;”;
                                                         
                                                      
                                          
                                                iii.
                                             
                                             
                                                dodaje se sljedeća točka (j):
                                                
                                                            „(j)
                                                         
                                                         
                                                            uređaj „OptiScan TP” i s njim povezane metode ocjenjivanja kako je opisano u dijelu 10. Priloga.”;
                                                         
                                                      
                                          
                              
                                    (b)
                                 
                                 
                                    drugi stavak zamjenjuje se sljedećim:
                                    „Upotreba ručne metode ZP s pomičnim mjerilom navedene u prvom stavku točki (g) odobrava se samo u klaonicama:
                                    
                                                (a)
                                             
                                             
                                                u kojima se u prosjeku u godinu dana zakolje najviše 700 svinja tjedno; i
                                             
                                          
                                                (b)
                                             
                                             
                                                koje imaju kapacitet klaoničke linije od najviše 50 svinja po satu.”;
                                             
                                          
                              
                  
                        2.
                     
                     
                        Prilog se izmjenjuje u skladu s Prilogom ovoj Odluci.
                     
                  
         
            Članak 2.
            Ova je Odluka upućena Kraljevini Španjolskoj.
         
         
            Sastavljeno u Bruxellesu 23. siječnja 2020.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 347, 20.12.2013., str. 671.
         
         
            (2)  Delegirana uredba Komisije (EU) 2017/1182 оd 20. travnja 2017. o dopuni Uredbe (EU) br. 1308/2013 Europskog parlamenta i Vijeća u pogledu ljestvice Unije za razvrstavanje goveđih, svinjskih i ovčjih trupova i u pogledu izvješćivanja o tržišnim cijenama određenih kategorija trupova i živih životinja (SL L 171, 4.7.2017., str. 74.).
         
            (3)  Odluka Komisije 2009/11/EZ od 19. prosinca 2008. o odobrenju metoda razvrstavanja svinjskih trupova u Španjolskoj (SL L 6, 10.1.2009., str. 79.).
      
      
         
            PRILOG
            „Prilog se mijenja kako slijedi:
            
                        1.
                     
                     
                        dio 3. briše se;
                     
                  
                        2.
                     
                     
                        dijelovi 5., 6. i 7. zamjenjuju se sljedećim:
                        „Dio 5.
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Fat-O-Meat’er (FOM II)”.
                                 
                              
                                 
                                    2.
                                 
                                 
                                    Uređaj je nova verzija sustava za mjerenje Fat-O-Meat’er. FOM II sastoji se od optičke sonde s oštricom, uređaja za mjerenje dubine s mjernim područjem između 0 i 125 milimetara i sustava za evidentiranje podataka i analizu – računalo Carometec Touch Panel i15 (Ingress Protection IP69K). Uređaj FOM II sam pretvara rezultate mjerenja u procijenjeni udio mišićnog tkiva.
                                 
                              
                                 
                                    3.
                                 
                                 
                                    Udio mišićnog tkiva u trupu izračunava se u skladu sa sljedećom formulom:
                                    Ŷ = 69,592 – (0,741 × X1)+ (0,066 × X2)
                                    pri čemu:
                                    
                                                Ŷ =
                                             
                                             
                                                procijenjeni postotak mišićnog tkiva u trupu,
                                             
                                          
                                                X1 =
                                             
                                             
                                                debljina leđnog sala (uključujući kožu) u milimetrima, koja se mjeri okomito na leđa trupa na 6 cm od rascjepne linije između trećeg i četvrtog rebra od kraja,
                                             
                                          
                                                X2 =
                                             
                                             
                                                debljina dorsalnog mišića u milimetrima, koja se mjeri u isto vrijeme i na istome mjestu kao X1.
                                             
                                          Ta je formula valjana za trupove mase od 60 do 120 kilograma (topli trup).
                                 
                              
                           Dio 6.
                        
                        AUTOFOM III
                        
                                 
                                    1.
                                 
                                 
                                    Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „AutoFOM III”.
                                 
                              
                                 
                                    2.
                                 
                                 
                                    Uređaj je opremljen sa šesnaest ultrazvučnih pretvornika od 2 MHz (Carometec A/S) i s mjernim područjem između pretvornika od 25 mm. Ultrazvučni podaci obuhvaćaju mjerenja debljine leđnog sala, debljine mišića i povezane parametre. Rezultati mjerenja pretvaraju se s pomoću računala u procijenjeni udio mišićnog tkiva.
                                 
                              
                                 
                                    3.
                                 
                                 
                                    Udio mišićnog tkiva u trupu izračunava se u skladu sa sljedećom formulom:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    pri čemu:
                                    
                                                Ŷ =
                                             
                                             
                                                procijenjeni postotak mišićnog tkiva u trupu,
                                             
                                          
                                                R2P1 =
                                             
                                             
                                                prosječna debljina kože,
                                             
                                          
                                                R2P4 =
                                             
                                             
                                                mjera sala P2 na odabranoj točki u mm,
                                             
                                          
                                                R2P10 =
                                             
                                             
                                                najmanja masnoća poprečnog presjeka u mm;
                                             
                                          
                                                R4P6 =
                                             
                                             
                                                mjerenja sala 1 u odabranoj točki minimalne debljine sala.
                                             
                                          Ta je formula valjana za trupove mase od 60 do 120 kilograma (topli trup).
                                 
                              
                           Dio 7.
                        
                        RUČNA METODA (ZP)
                        
                                 
                                    1.
                                 
                                 
                                    Pravila predviđena u ovom dijelu primjenjuju se kada se razvrstavanje svinjskih trupova vrši uporabom „ručne metode (ZP)” uz mjerenje pomičnim mjerilom.
                                 
                              
                                 
                                    2.
                                 
                                 
                                    Ova se metoda može provoditi uporabom pomičnog mjerila pri čemu se razvrstavanje određuje na temelju jednadžbe predikcije. Temelji se na ručnom mjerenju debljine sala i debljine mišića na središnjoj liniji rascjepa trupa.
                                 
                              
                                 
                                    3.
                                 
                                 
                                    Udio mišićnog tkiva u trupu izračunava se u skladu sa sljedećom formulom:
                                    Ŷ = 66,324 – (0,526 × F) + (0,034 × M)
                                    pri čemu:
                                    
                                                Ŷ =
                                             
                                             
                                                procijenjeni postotak mišićnog tkiva u trupu,
                                             
                                          
                                                F =
                                             
                                             
                                                minimalna debljina vidljivog sala (uključujući kožu), u milimetrima, na središnjoj liniji rascjepa trupa, koje prekriva mišić gluteus medius,
                                             
                                          
                                                M =
                                             
                                             
                                                vidljiva debljina slabinskog mišića, u milimetrima, na središnjoj liniji rascjepa trupa, koja se mjeri kao najkraća udaljenost između prednjeg (kranijalnog) kraja mišića gluteus medius i gornjeg (dorsalnog) ruba kralježničnog kanala.
                                             
                                          Ta je formula valjana za trupove mase od 60 do 120 kilograma (topli trup).”
                                 
                              
                  
                        3.
                     
                     
                        dodaje se sljedeći dio 10.:
                        „Dio 10.
                        
                        OPTISCAN TP
                        
                                 
                                    1.
                                 
                                 
                                    Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „OptiScan TP”.
                                 
                              
                                 
                                    2.
                                 
                                 
                                    Uređaj OptiScan TP opremljen je digitalnim uređajem kojim se snima osvijetljena fotografija dviju točaka mjerenja na trupovima. Snimke su osnova za izračun debljine sala i mišića. Uređaj Optiscan TP sam pretvara rezultate mjerenja u procijenjeni udio mišićnog tkiva. Fotografije se pohranjuju i mogu se naknadno provjeriti. Integrirano sučelje Bluetooth® omogućuje jednostavan prijenos podataka.
                                 
                              
                                 
                                    3.
                                 
                                 
                                    Udio mišićnog tkiva u trupu izračunava se u skladu sa sljedećom formulom:
                                    Ŷ = 67,496 – (0,522 x F) + (0,032 x M)
                                    pri čemu:
                                    
                                                Ŷ =
                                             
                                             
                                                procijenjeni postotak mišićnog tkiva u trupu,
                                             
                                          
                                                F =
                                             
                                             
                                                minimalna debljina vidljivog sala (uključujući kožu), u milimetrima, na središnjoj liniji rascjepa trupa, koje prekriva mišić gluteus medius,
                                             
                                          
                                                M =
                                             
                                             
                                                vidljiva debljina slabinskog mišića, u milimetrima, na središnjoj liniji rascjepa trupa, koja se mjeri kao najkraća udaljenost između prednjeg (kranijalnog) kraja mišića gluteus medius i gornjeg (dorsalnog) ruba kralježničnog kanala.
                                             
                                          Ta je formula valjana za trupove mase od 60 do 120 kilograma (topli trup).”.